
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 199
                                                           din 28 noiembrie 2019
privind desfășurarea evenimentelor culturale organizate de către Fundaţia Cultural - Ştiinţifică Gaudeamus și punerea la dispoziție, cu titlu gratuit, a Sălii Festive a primăriei, pe perioada desfășurării evenimentelor culturale

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 32.219/VII/18.11.2019 şi la Consiliul Local Sighișoara cu nr. 32.430/20.11.2019, de referatul de aprobare, înregistrat cu nr. 32.216/VII/18.11.2019 al Primarului municipiului, în calitate de iniţiator, calitate conferită de prevederile art 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere adresa cu nr. GA/133/28.10.2019 a Fundaţiei Cultural - Ştiinţifice Gaudeamus, înregistrată la Municipiul Sighişoara cu numărul 31.359/08.11.2019, prin care solicită sprijin logistic, pentru desfășurarea evenimentelor culturale ce urmează a fi organizate în stagiunea 2020, constând în punerea la dispoziție, cu titlu gratuit, a Sălii Festive a primăriei, pe perioada desfășurării evenimentelor culturale, organizate de către Fundaţia Cultural - Ştiinţifică Gaudeamus; 

Ţinând cont de prevederile art. 129 alin. (6) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, potrivit cărora: ,,consiliul local hotărăște darea în administrare, concesionarea, închirierea sau darea în folosință gratuită a bunurilor proprietate publică a comunei, orașului sau municipiului, după caz, precum și a serviciilor publice de interes local, în condițiile legii”, prevederi care se completează cu cele ale art. 349 - 353 din același act normativ;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate cu nr. 32.209/VII/18.11.2019 al Biroului Logistic, Aprovizionare Tehnico - Materială și Administrativ, prin care se propune și se justifică oportunitatea desfășurării unor evenimente culturale organizate de către Fundația Cultural - Științifică Gaudeamus, în stagiunea 2020 și punerea la dispoziție, cu titlu gratuit, a Sălii Festive a primăriei, pe perioada desfășurării acestor evenimente culturale;
     Având în vedere avizele favorabile ale tuturor comisiilor pe domenii de specialitate;


  În temeiul prevederilor art. 129 alin. (2) lit. ,,c” și ,,d”, alin. (6) lit. ,,a”, alin. (7) lit. ,,d” și alin. (14), art. 139 alin. (1) și alin. (3) lit. ,,g” și a art. 196 alin. (1) lit ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
                                                         H O T Ă R Ă Ş T E:

Art. 1. Se aprobă desfășurarea unor evenimente culturale organizate de către Fundaţia Cultural -Ştiinţifică Gaudeamus în anul 2020.
Art. 2. Se aprobă punerea la dispoziție, cu titlu gratuit, a Sălii Festive a Primăriei Municipiului Sighișoara către Fundaţia Cultural - Ştiinţifică Gaudeamus în anul 2020, pe perioada desfăşurării evenimentelor culturale, potrivit programului de desfăşurare a acestora, prevăzut în anexa nr. 1 la prezenta hotărâre.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Logistic, Aprovizionare Tehnico - Materială și Administrativ, Serviciul Public Poliția Locală din cadrul Municipiului Sighișoara şi Fundația Cultural - Științifică Gaudeamus Sighișoara.
Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet        

                                        Contrasemnează pentru legalitate

                                                                                             SECRETARUL GENERAL al municipiului,


                     Bizo Anca
(Prezenta s-a adoptat cu 17 voturi ”pentru” și 2 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Relaţii Publice și Comunicare;

  2 ex. Biroul Logistic, Aprovizionare Tehnico - Materială și Administrativ;

  1 ex. Serviciul Public Poliția Locală;

  1 ex. Fundația Cultural - Științifică Gaudeamus Sighișoara.
11 ex.
B.A. 

